In hierdie opstel word die historiese nalatenskap wat aan ons land en mense 'n prototipiese, beregbare grondwet besorg het, in oënskou geneem. Die koms van demokrasie in Suid-Afrika het hand aan hand gegaan met 'n ommekeer in die vertolking van verordende wetstekste (insluitend die Grondwet) en 'n kritiese bevraagtekening van sekere dominante opvattings oor die vertolking van die reg oor die algemeen en verordende reg in besonder. Dusver onbenoemde of ongeëtiketteerde (maar nie geheel en al vreemde) vertolkingstrategieë (nie), nagevolg en ontwikkel deur gebruikers van die Grondwet, word bespreek met klem op regspraak van die Konstitusionele Hof.
Die outeur kom tot die slotsom dat, hoewel die identifikasie van en omgang met leitmotivs 'n diepgaande lees en teksanalise vereis waarmee "logiese juriste" nie altyd gemaklik is nie, die onderneming as sodanig in verskeie opsigte lonend kan wees.